পশ্চিমবঙ্গ বিধানসভা নির্বাচন, ২০১১
মমতা বন্দ্যোপাধ্যায়ের নেতৃত্বে সর্বভারতীয় তৃণমূল কংগ্রেস একক সংখ্যাগরিষ্ঠতা অর্জন করে পশ্চিমবঙ্গে ৩৪ বছরের বামফ্রন্ট শাসনের অবসান ঘটায়। এই নির্বাচনে তৃণমূল কংগ্রেসের মূল শ্লোগান ছিল ‘পরিবর্তন’। এই পরিবর্তনের অর্থ ছিল রাজ্যের ৩৪ বছরের বামফ্রন্ট শাসনের পরিবর্তন। তার সত্ত্বেও তৃণমূল কংগ্রেসের আগামী পাঁচ বছরের শাসনে প্রধানত রাজ্যের নগরাঞ্চলের অধিবাসীদের অনেকে সরকারের আনীত পরিবর্তনগুলি নিয়ে কিছু অসন্তোষ প্রকাশ করেছিলেন। তাছাড়া কয়েকটি সংবাদপত্রে প্রকাশিত হয়েছিল যে, মুখ্যমন্ত্রী মমতা বন্দ্যোপাধ্যায় শুধু সংখ্যালঘু মুসলমান জনগোষ্ঠীর ভোট একত্রিত করতে চাইছেন।
আব্দুর রাজ্জাক মোল্লা
আব্দুর রাজ্জাক মোল্লা বামফ্রন্ট শাসনে, পশ্চিমবঙ্গ রাজ্যের ভূমি ও ভূমি সংস্কার মন্ত্রী ছিলেন। তিনি প্রথম সারির একজন বামপন্থী নেতা হিসাবে গণ্য হন। ১৯৭৭ থেকে ২০১১ সাল অবধি একটানা ক্যানিং পূর্ব আসন থেকে নির্বাচিত আব্দুর রাজ্জাক মোল্লা, ২০১১ সালের নির্বাচনেও বিগত ৩৪ বছরের বামফ্রন্ট সরকারের পরাজয় ঘটলেও তিনি তার আসন ধরে রাখেন।